Նկարագրություն: Բազմամյա սողացող կոճղարմատով ջրային բույս է: Ցողունը՝ 30–60 սմ երկարության: Տերևները՝ հերթադիր, մինչև 30 սմ երկարության կոթերով; տերևիկները՝ 3, հակաձվաձև կամ էլիպսաձև, 5–8 սմ երկարության: Ծաղիկները՝ 10–20, խիտ գագաթնային ողկույզներում: Բաժակը՝ հնգաբաժան: Պսակը՝ ձագարաձև, թեթևակի մսալի, 5 բլթակներով; բլթակները՝ ներսից խիտ ծոպավոր, սպիտակ կամ թույլ վարդագույն, ծաղկումից հետո թափվող: Պտուղը՝ միաբույն, երկփեղկ տուփիկ: Սերմերը՝ խոշոր, սեղմված: